Všeobecne záväzné nariadenie
hlavného mesta Slovenskej republiky Bratislavy
č. 10 /2008
z 15. decembra 2008,
ktorým sa mení všeobecne záväzné nariadenie hlavného mesta Slovenskej republiky Bratislavy č.  6/1995 o prevode vlastníctva bytov a nebytových priestorov v znení neskorších predpisov

Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. a) a b) zákona Slovenskej národnej rady č. 377/1990 Zb. o hlavnom meste Slovenskej republiky Bratislave a § 18b zákona Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení neskorších predpisov ustanovuje:

Čl. I

Všeobecne záväzné nariadenie hlavného mesta Slovenskej republiky Bratislavy č. 6/1995 o prevode vlastníctva bytov a nebytových priestorov v znení všeobecne záväzného nariadenia hlavného mesta Slovenskej republiky Bratislavy č. 10/1996, všeobecne záväzného nariadenia hlavného mesta Slovenskej republiky Bratislavy č. 9/1997, všeobecne záväzného nariadenia hlavného mesta Slovenskej republiky Bratislavy č. 3/2000, všeobecne záväzného nariadenia hlavného mesta Slovenskej republiky Bratislavy č. 10/2000, všeobecne záväzného nariadenia hlavného mesta Slovenskej republiky Bratislavy č. 4/2004 a všeobecne záväzného nariadenia hlavného mesta Slovenskej republiky Bratislavy č. 3/2007 sa mení takto:

1.	V § 9 ods. 3 písm. b) sa slová „250 000 Sk“ nahrádzajú slovami „8 300 eur“.

2.	V § 9 ods. 4 sa slová „2 000 Sk“ nahrádzajú slovami „70 eur“ a slová „10 Sk“ nahrádzajú slovami „0,50 eura“.

3.	V § 10 ods. 1 sa slová „10 000 Sk/m2“ nahrádzajú slovami „331,50 eur/m2“.

4.	V § 10 ods. 2 sa slová „8 000 Sk/m2“ nahrádzajú slovami „265,50 eur/m2“.

5.	V § 11 ods. 5 písm. b) sa slová „600 Sk/m2“ nahrádzajú slovami „20 eur/m2“.

6.	V § 15 sa slová „desiatky korún“ nahrádzajú slovami „najbližší eurocent“.

7.	V § 18 ods. 1 sa slová „500 Sk“ nahrádzajú slovami „16,60 eur“ a slová „25 Sk“ sa nahrádzajú slovami „0,83 euro“.

8.	V § 20a ods. 2 sa slová „50 000 Sk“ nahrádzajú slovami „1 660 eur“.

Čl. II

Primátor hlavného mesta sa splnomocňuje, aby vyhlásil úplné znenie všeobecne záväzného nariadenia hlavného mesta Slovenskej republiky Bratislavy č. 6/1995 o prevode vlastníctva bytov a nebytových priestorov ako vyplýva zo zmien a doplnení vykonaných všeobecne záväzným nariadením hlavného mesta Slovenskej republiky Bratislavy č. 10/1996, všeobecne záväzným nariadením hlavného mesta Slovenskej republiky Bratislavy č. 9/1997, všeobecne záväzným nariadením hlavného mesta Slovenskej republiky Bratislavy č. 3/2000, všeobecne záväzným nariadením hlavného mesta Slovenskej republiky Bratislavy č. 10/2000, všeobecne záväzným nariadením hlavného mesta Slovenskej republiky Bratislavy č. 4/2004 a všeobecne záväzným nariadením hlavného mesta Slovenskej republiky Bratislavy č. 3/2007 a týmto všeobecne záväzným nariadením.

Čl. III

Toto všeobecne záväzné nariadenie nadobúda účinnosť 1. januára 2009.

Ing. Andrej Ďurkovský
primátor